ರಾಜ್ಯ ಸರ್ಕಾರದಿಂದ ರೈತರಿಗೆ ಬಿಗ್ ಶಾಕ್: ಬಡ್ಡಿ ರಿಯಾಯಿತಿಗೆ ಮಿತಿ ಹೇರಿಕೆ ಬೆಂಗಳೂರು: ಸಹಕಾರಿ ಸಂಘಗಳ ಮೂಲಕ ರೈತರು ಕೃಷಿ ಚಟುವಟಿಕೆ ಅಭಿವೃದ್ಧಿಗೆ ಪಡೆಯುವ ಸಾಲದ ಮೇಲಿನ ಬಡ್ಡಿ ಸಹಾಯಧನಕ್ಕೆ ಮಿತಿ ಹೇರಿ ರಾಜ್ಯ ಸರಕಾರವು ಆದೇಶ ಹೊರಡಿಸಿದೆ. ಕೃಷಿ ಅಭಿವೃದ್ಧಿ ಗಾಗಿ ಮಧ್ಯಮಾವಧಿ, ದೀರ್ಘಾ ವಧಿ ಸಾಲ ಪಡೆಯುವ ರೈತರ ಕುಟುಂಬ ಕಳೆದ 10 ವರ್ಷ ಗಳಲ್ಲಿ ಒಟ್ಟು 4 ಲಕ್ಷ ರೂ.ಗಳ ಬಡ್ಡಿ ಸಹಾಯಧನ ಪಡೆದಿದ್ದಲ್ಲಿ, ಮುಂದೆ ರಿಯಾಯಿತಿ ಬಡ್ಡಿ ದರದ ಪ್ರಯೋಜನ ಪಡೆಯು ವಂತಿಲ್ಲ ಎಂದು ಅ. 7ರಂದು ಸರಕಾರವು ಹೊರಡಿಸಿರುವ ಆದೇಶದಲ್ಲಿ ಉಲ್ಲೇಖ ಮಾಡಲಾಗಿದೆ. ಈ ಆದೇಶದ ಪ್ರಕಾರ 2004ರ ಎ. 1ರಿಂದ ಈಚೆಗೆ ಸಾಲ ಪಡೆದು, ಬಡ್ಡಿ ಸಹಾಯಧನ 4 ಲಕ್ಷ ರೂ. ಸಂದಾಯವಾಗಿದ್ದರೆ ಅಂಥವರು ಇನ್ನು ಶೇ. 3ರ ರಿಯಾಯಿತಿ ಬಡ್ಡಿ ದರದಿಂದ ವಂಚಿತರಾಗುತ್ತಾರೆ.